b"\n_START_ARTICLE_\nVe\xc3\xa7a borda\n_START_SECTION_\nDescripci\xc3\xb3\n_START_PARAGRAPH_\n\xc3\x89s una herba enfiladissa de fins a un metre llarg que presenta un rizoma estolon\xc3\xadfer ramificat. Les fulles s\xc3\xb3n paripinnades, amb de tres a nou parells de fol\xc3\xadols ovats i mucronats. Floreix d'abril a juliol. Les infloresc\xc3\xa8ncies s\xc3\xb3n ra\xc3\xafms pedunculats i axil\xc2\xb7lars, cadascun amb de dues a sis flors de corol\xc2\xb7la d'un rosa violaci i el calze de les quals est\xc3\xa0 dividit en cinc s\xc3\xa8pals desiguals. El fruit \xc3\xa9s un llegum negre, comprimit i pedunculat."